Rikunarita-ORG/Wikinium huggingface dataset:
# Wen Chou

*Ovo je kinesko ime; porodično ime je* Wen*.*
**Wen Chou** (? -200) bio je kineski vojskovođa iz doba kraja dinastije Han, koji je služio gospodara rata Yuan Shaoa. Oskudni historijski izvori ga opisuju kao hrabrog ratnika. Godine 200. je sudjelovao u Yuan Shaovom pohodu protiv Cao Caoa. Nakon što je komandant Yan Liang (koga kineska tradicija opisuje kao Wen Chouovog najboljeg prijatelja) poginuo u bitci ko Bome, Wen Chou je stavljen na čelo Cao Caove prethodnice u novom pohodu. Nju je Cao Cao porazio u bitci kod prijelaza Yan u kojoj je Wen Chou poginuo.

## Literatura

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Wen Ping

| Wen Ping
 |
| --- |
| Tradicionalni kineski
 |  文聘  |
| Pojednostavljeni kineski
 |  文聘  |
|

| Transliteracije
 |
| --- |

 |

*Ovo je kinesko ime; porodično ime je* Wen*.*
**Wen Ping**, stilsko ime **Zhongye** (仲業), bio je Kina|kineski vojskovođa iz doba kraja dinastije Han i početka Tri kraljevstva. Karijeru je započeo u službi gospodara rata Liu Biaoa, ali se nakon njegove smrti zajedno sa njegovim sinom Liu Congom predao sjevernjačkom gospodaru rata Cao Caou. Na strani Cao Caoa je sudjelovao u bitci kod Changbana i bitci kod Crvenih stijena. Poslije je služio državi Cao Wei. Prilikom napada na državu Istočni Wu ga je porazio Xu Sheng.

## Reference
# Xiahou Dun

Xiahou Dun
*Ovo je kinesko ime; porodično ime je* Xiahou*.*
**Xiahou Dun** (? - 13. jun 220) bio je kineski vojskovođa iz doba kraja dinastije Han koji je služio gospodara rata Cao Caoa. Njegov otac Song je bio usvojen od Caove porodice, pa se Xiahou od ranih dana priključio vojsci svog rođaka. Sa vremenom se istakao kao jedan od najvjernijih Cao Caovih generala te sudjelovao u pohodima protiv Liu Beija, Sun Quana i Lü Bua. Godine 198. je izgubio lijevo oko u bitci kod Xiapija te stekao nadimak "Slijepi Xiahou" koji će ga pratiti do kraja života. Umro je nedugo nakon što je Cao Caov sin Cao Pi sebe proglasio carem države Cao Wei.

Reputacija Xiahou Duna kao žestokog ratnika je ojačana romanom *Romansa Tri kraljevstva*, koji opisuje kako je pogođen strijelom u oko ispaljenom od neprijateljskog generala Cao Xinga; Xiahou je nakon toga izvadio strijelu zajedno sa okom te ga odmah progutao kako bi izazvao strah među neprijateljskim vojnicima.

## Literatura

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Xiahou Yuan

*Ovo je kinesko ime; porodično ime je* Xiahou*.*
**Xiahou Yuan** (? -219) bio je kineski vojskovođa iz doba kraja dinastije Han koji je služio Cao Caoa. Istakao se u borbama na zapadu i pacifikaciji Hanzhonga. Poginuo je u bitci na planini Dingjun 219. nakon koje je vlast nad Hangzhongom preuzeo Liu Bei.

## Povezano

* Popis ličnosti Tri kraljevstva
* Popis likova u Dynasty Warriors

## Literatura

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Xu Huang

*Ovo je kinesko ime; porodično ime je* Xu*.*
**Xu Huang** (? - 227) bio je Kina|kineski vojskovođa iz doba kraja dinastije Han i početka Tri kraljevstva, poznat po tome što je služio sjevernjačkog gospodara rata Cao Caoa, a kasnije i njegove nasljednika - Cao Pija, cara novoosnovane države Cao Wei. Najveće dostignuće mu je razbijanje neprijateljske opsade u bitci kod Fanchenga 219.

Chen Shou, autor *Zapisa Tri kraljevstva*, smatrao je Xu Huanga jednim od pet najboljih generala države Cao Wei, zajedno sa Zhang Liaom, Yue Jinom, Zhang Heom i Yu Jinom.

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Xu Sheng

*Ovo je kinesko ime; porodično ime je* Xu*.*

| Xu Sheng
 |
| --- |
| Tradicionalni kineski
 |  徐盛  |
| Pojednostavljeni kineski
 |  徐盛  |
|

| proširiTransliteracije
 |
| --- |

 |

**Xu Sheng** (177–228) je bio kineski vojskovođa iz doba Tri kraljevstva, koji je služio državi Wu. Istakao se nizom pobjeda nad brojčano nadmoćnim neprijateljima. Jedan takav slučaj je bio lukavstvo, odnosno izgradnja lažnog zida kojim je na povlačenje natjerao Cao Pija, cara države Cao Wei.

## Povezano

* Popis ličnosti Tri kraljevstva
# Yan Liang

*Ovo je kinesko ime; porodično ime je* Yan*.*
**Yan Liang** (? - 200) bio je kineski vojskovođa iz doba kraja dinastije Han, koji je služio gospodara rata Yuan Shaoa. Kineski historijski izvori ga opisuju kao hrabrog, ali previše lakomislenog ratnika. Kada je godine 200. Yuan Shao na čelu ogromne vojske od 100.000 ljudi krenuo u pohod protiv Cao Caoa, Yan Liang je stavljen na čelo odreda koji je trebao prijeći Žutu rijeku i uspostaviti mostobran kod Bome. Cao Cao je iskoristio priliku i napao Liangove snage što je dovelo do bitke kod Bome. U njoj je Yan Liangova vojska poražena, a samog Yan Lianga je osobno ubio i glavu mu odrezao Cao Caov vojskovođa Guan Yu.

## Povezano

* Popis ličnosti Tri kraljevstva

## Literatura

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Yu Jin

**Yu Jin** (? -220), stilsko ime **Wenze** bio je kineski vojskovođa iz doba kraja dinastije Han koji je služio gospodara rata Cao Caoa. U njegovu službu je ušao na samom početku građanskim ratova, te se borio u nizu pohoda i doprinio da Cao Cao postepeno postao najjači gospodar rata sjeverne Kine. Tokom svog posljednjeg pohoda, odnosno bitke kod Fanchenga 219. je zarobljen od neprijateljskog vojskovođe Guan Yua zajedno sa svojim kolegom Pang Deom. Za razliku od Pang Dea, koji je prkosno tražio da ga pogube, Yu Jin je molio za milost i bio pošteđen. U bitci kod Maichenga ga je oslobodio Sun Quanov vojskovođa Lü Meng i poslao natrag Cao Caou. Sljedeće godine mu je Cao Caov nasljednik Cao Pi povjerio diplomatske misije, ali je tokom njih Yu Jin umro, što je pripisano osjećaju sramote zbog kukavičkog postupka u bitci kod Fanchenga.

Usprkos toga ga je Chen Shou, autor **Zapisa Tri kraljevstva**, proglasio jednim od pet najboljih generala Cao Weija, uz Zhang Liaoa, Xu Huanga, Yue Jina i Zhang Hea.

## Povezano

* Popis ličnosti Tri kraljevstva

## Literatura

* Chen Shou (2002). *San Guo Zhi*. Yue Lu Shu She. ISBN 7-80665-198-5.
# Zhang Fei

*Ovo je kinesko ime; porodično ime je* Zhang*.*
Statua Zhang Feija u hramu Zhuge Lianga u današnjem Chengduu.
**Zhang Fei** (? -221) bio je kineski vojskovođa iz doba početka Tri kraljevstva, poznat po dugogodišnjoj službi Liu Beiju, osnivaču države Shu Han. Zhang Fei je bio mesar, a godine 184. se zajedno sa Guan Yuom pridružio Liu Beijevoj miliciji koja se borila protiv Žutih turbana. Kada je godine 221. Liu Bei pokrenuo veliki pohod protiv svog istočnog suparnika Sun Quana i njegove države Wu, ubili su ga potčinjeni oficiri Fan Jiang i Zhang Da.

Zhang Feiju je podignut Hram, koji je 2006. poplavljen uslijed izgradnje Brane Tri klisure.

## Reference

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Zhang He

*Ovo je kinesko ime; porodično ime je* Zhang*.*
**Zhang He** (? - 231), stilsko ime **Junyi** (儁乂) bio je kineski vojskovođa iz doba Tri kraljevstva, poznat po tome što je služio gospodara rata Cao Caoa, a kasnije i njegove nasljednike u državi Cao Wei.

## Reference

## Vanjske veze

* Biography of Zhang He at Kongming's Archives
# Zhang Ren

| Zhang Ren
 |
| --- |
| Tradicionalni kineski
 |  張任  |
| Pojednostavljeni kineski
 |  张任  |
|

| Transliteracije
 |
| --- |

 |

*Ovo je kinesko ime; porodično ime je* Zhang*.*
**Zhang Ren** (? -213) bio je kineski vojskovođa iz doba kraja dinastije Han koji je služio gospodara rata Liu Zhanga.

Pojavljuje se kao lik u djelu *Romansa Tri kraljevstva* gdje je opisano kako je prilikom Liu Beijevog pohoda na Yi postavio zasjedu Liu Beiju, ali je u nju umjesto toga upao i poginuo Liu Beijev savjetnik Pang Tong. Zhang Ren je kasnije uhvaćen, te je odbio Liu Beijevu ponudu da prijeđe u njegovu službu, zbog čega je pogubljen.

## Povezano

* Popis ličnosti Tri kraljevstva

## Reference
# Zhang Liao

Zhang Liao
*Ovo je kinesko ime; porodično ime je* Zhang*.*
**Zhang Liao** (169–222) bio je kineski vojskovođa iz doba kraja dinastije Han i početka Tri kraljevstva, poznat po tome što je služio sjevernjačkog gospodara rata Cao Caoa. Sudjelovao je u mnogim pohodima - protiv Yuan Shaovih nasljednika i plemena Wuhuan. Međutim, najpoznatiji je po ključnjoj ulozi u bitci kod Hefeija 208, kada je uspješno obranio grad Hefei od velike vojske južnjačkog gospodara rata Sun Quana.

Chen Shou, autor *Zapisa Tri kraljevstva*, smatrao je Zhang Liaoa jednim od pet najboljih generala Cao Weija, zajedno sa Xu Huangom, Yue Jinom, Zhang Heom i Yu Jinom.

## Povezano

* Popis ličnosti Tri kraljevstva
* Popis likova u Dynasty Warriors

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Zhou Tai

| Zhou Tai
 |
| --- |
| Tradicionalni kineski
 |  周泰  |
| Pojednostavljeni kineski
 |  周泰  |
|

| Transliteracije
 |
| --- |

 |

*Ovo je kinesko ime; porodično ime je* Zhou*.*
**Zhou Tai** (? - cca. 225), stilsko ime **Youping** (幼平), bio je kineski vojskovođa iz doba kraja dinastije Han koji je služio osnivače države Istočni Wu. Bio je skromnog porijekla, a karijeru započeo kao član pratnje gospodara rata Sun Cea, a potom prešao u službu njegovog brata Sun Quana, kome je kao tjelohranitelj spasio život u borbi sa plemenom Shanyue. Sudjelovao je u bitkama kod Crvenih stijena, Jianglinga i Ruxukoua.

## Reference

* Chen, Shou. Zapisi Tri kraljevstva. (`zh`)
# Zhou Yu

*Ovo je kinesko ime; porodično ime je* Zhou*.*
Zhou Yu
**Zhou Yu** (175–210) je bio kineski vojskovođa i političar iz doba Tri kraljevstva. Poticao je iz porodice koja je bila blisko vezana uz porodicu gospodara rata Sun Jiana, a sam je studirao zajedno sa Sun Jianovim sinom Sun Ceom. Zajedno s njim je služio Sun Cea, sve do 197. kada se Yuan Shu proglasio carem. Zhou Yu je tada savjetovao Sun Cea da se odmetne od svog sizerena, te da stvori novu bazu južno od rijeke Yangtze. Ona je kasnije postala srž države Istočni Wu. Nakon Sun Ceove smrti je postao savjetnik njegovog brata i nasljednika Sun Quana. Kada je 208. sjevernjački gospodar rata Cao Cao pokrenuo veliki pohod na jug sa ciljem da ujedini Kinu pod svojom vlašću, upravo je Zhou Yu bio glavni zagovornik pružanja otpora. Kasnije je došao na čelo koalicijske vojske koja će odnijeti pobjedu u odlučujućoj bitci kod Crvenih stijena. Dvije godine kasnije je umro pripremajući se za pohod kojim je cijela južna Kina trebala biti ujedinjena pod Sun Quanovom vlašću.

Lik Zhou Yua se često javlja u kineskoj i istočnoazijskoj popularnoj kulturi, a svjetskoj publici je poznat po igranom filmu *Crvena stijena* iz 2008. gdje ga tumači Tony Leung Chiu Wai.

## Reference

* Chen, Shou "Sanguo Zhi" [1] Arhivirano 2008-12-22 na Wayback Machine-u
# Zhu Ran

*Ovo je kinesko ime; porodično ime je* Zhu*.*
**Zhu Ran** (181–249) bio je kineski vojskovođa iz doba Tri kraljevstva, koji je služio državi Istočni Wu. Usprkos toga što je od djetinjstva bio blizak prijatelj Sun Quana, osnivača i prvog cara države, nije imao važnije funkcije sve do Lü Mengov invazije južne provincije Jing 219. godine, kada je pomogao pri zarobljavanju neprijateljskog komandanta Guan Yua. Nakon bitke kod Xiaotinga, država Cao Wei je organiziral trokraku ofanzivu na sjeverozapadne, srednje i istočne granice Istočnog Wua. Zhu je poslan na sjeverozapadnu granicu, gdje je sa samo 5.000 vojnika branio grad Jiangling od deseterostruko nadmoćnijeg neprijatelja. Zbog toga je postao baukom za vojskovođe Cao Weija. Kasnije je služio u pohodima na Cao Wei, ali usprkos manjih uspjeha, nijedan od njih nije ostvario glavni cilj. Prije smrti je Zhuu povjeren nadzor nad vojnim pitanjima u državi.

## Reference
# Zhu Zhi

| Zhu Zhi
 |
| --- |
| Kineski
 |  朱治  |
|

| Transliteracije
 |
| --- |
| Mandarinski
 |
| - Hanyu Pinyin
 | Zhū Zhì
 |
| Wu
 |
| - Romanizacija
 | Tzyu Dzy
 |

 |

*Ovo je kinesko ime; porodično ime je* Zhu*.*
**Zhu Zhi** (156 - 234), stilsko ime **Junli** (kineski: 君理), bio je kineski vojskovođa iz doba Tri kraljevstva, poznat po tome što je služio državi Istočni Wu.

Vojnu karijeru je započeo u doba kraja dinastije Han ušavši u službu gospodara rata Sun Jiana. Sudjelovao je u pohodu protiv tiranskog kancelara Dong Zhuoa. Nakon Sun Jianove smrti, njegovsin Sun Ce je ušao u službu gospodara rata Yuan Shua, a zajedno s njim i Zhu Zhi. Upravo na Zhu Zhijev nagovor se Sun Ce odmetnuo od Yuan Shija te krenuo na jugu, gdje će u oblasti Wu napraviti svoju glavnu bazu, preteču buduće države. Nakon što je Sun Ce ubijen, naslijedio ga je Sun Quan kome će Zhu Zhi služiti do smrti. Zhu Zhi se iskazao kao sposoban ministar i državnik, te mu se pripisuju zasluge za opstanak i relativno blagostanje Sun Quanove novostvorene države Wu. To je i sam Sun Quan priznao te obasipao Zhu Zhija nizom počasti, ali je sam Zhu Zhi ostao poznat kao izuzetno skroman čovjek.

## Reference

*
# Cai Wenji

Cai Wenji
*Ovo je kinesko ime; porodično ime je* Cai*.*
**Cai Wenji** (177 - ?), takođe poznata kao **Cai Yan**, bila je kineska pesnikinja i muzičarka iz doba kraja dinastije Han. Bila je kćer znamenitog muzičara Cai Yonga. Njeno stilsko ime je ispočetka bilo**Zhaoji**, ali je promenjeno u **Wenji** za vreme dinastije Jin kako bi se izbjegao sukob oko imena sa Sima Zhaom.

Kao mlada devojka bila je udata za izvesnog Wei Zhongdaoa, ali je on umro 192. Godine, 195., u doba haosa izazvanog smrću kancelara Dong Zhuoa, u kinesku carsku prestonicu provalili su Xiongnu nomadi, te je zarobili i odveli na sever. Tamo je postala suprugom Xiongnu poglavice Liu Baoa i rodila mu dva sina. Godine 207. ju je otkupio severnjački gospodar rata i novi kancelar Cao Cao. Ponovno se udala za njegovog činovnika po imenu Dong Si; njemu je, kada je bio osuđen na smrt, spasila život moleći Cao Cao za milost.

Otac Cai Wenji, Cai Yong bio je cenjeni pisac, ali njegovi radovi su nestali u pustošenjima rata. Na zahtev Cao Caoa, Cai Wenji umela je da recituje po sećanju do četiri stotine od ukupno četiri hiljade očevih izgubljenih radova. Kasnije u životu, napisala je dve pesme o svom burnom životu. Godina njene smrti nije poznata.

## Reference

* Knjiga Kasnijeg Hana, "Biografije žena".
# Cao Zhi

*Ovo je kinesko ime; porodično ime je* Cao*.*
**Cao Zhi** (192–232) bio je kineski pjesnik iz doba kraja dinastije Han i početka Tri kraljevstva, poznat i kao treći sin gospodara rata Cao Caoa. Njegov pjesnički stil, koji će steći veliku popularnost u doba dinastije Jin i Južnih i Sjevernih dinastija, poznat je kao *jian'an*.

Cao Zhi se rodio kao dijete Cao Cao i njegove druge supruge Gospe Bian. Svom starijem bratu Cao Piju je predstavljao najozbiljnijeg konkurenta za nasljedstvo. Na kraju je Cao Pi godine 220. poslije očeve smrti sebe proglasio carem, osnovavši državu Cao Wei, te je Cao Thija otjerao sa carskog dvora. Cao Zhi se bez uspjeha pokušao vratiti na dvor za vladavine Cao Pijevog sina Cao Ruija.

## Izvori

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Guan Lu

| Guan Lu
 |
| --- |
| Tradicionalni kineski
 |  管輅  |
| Pojednostavljeni kineski
 |  管辂  |
|

| proširiTransliteracije
 |
| --- |

 |

*Ovo je kinesko ime; porodično ime je* Guan*.*
**Guan Lu** (209–256) je bio kineski vidovnjak iz vremena Tri kraljevstva. Spominje se u historijskim tekstovima, ali je najpoznatiji po anegdotama koje čine dio radnje romana *Romansa Tri kraljevstva*.

## Povezano

* Popis ličnosti Tri kraljevstva

## Literatura

* Luo, Guanzhong. *Romansa Tri kraljevstva*.
# Hua Tuo

Hua Tuo proučava majmunske pokrete
*Ovo je kinesko ime; porodično ime je* Hua (華)*.*
**Hua Tuo** (? - cca. 208) bio je znameniti kineski ljekar iz doba Istočne dinastije Han i Tri kraljevstva. *Zapisi Tri kraljevstva* i *Knjiga Kasnijeg Hana* navode da je Hua bio prva ličnost u Kini koja je koristila anesteziju za vrijheme kirurških operacija. U tu je svrhu koristito anestetičku smjesu kombinirajući vino sa mješavinom ljekovitog bilja poznatom kao *mafeisan* (麻沸散 dosl. "kuhani prašak od konoplje"). Osim što je stekao poštovanje kao kirurg i anestetičar, Hua Tuo je bio poznat po vještinama u akupunkturi, moksibustiji, travarstvo i medicinskim Daoyin vježbama. Razvio je*Wuqinxi* (五禽戲 "Vježba Pet životinja") proučavajući pokrete tigra, jelena, medvjeda, majmuna i rode.

## Vanjske veze

* Hua Tuo, Subhuti Dharmananda
* Hua Tuo: A miraculous healer in ancient China Arhivirano 2010-12-22 na Wayback Machine-u, Association for Asian Research
* Hua Tuo (Yuanhua), *Sanguozhi* biography, tr. Giao Chau
* A Brief Biography of Hua Tuo, John Chen
# Dvije Qiao

| Da Qiao
 |
| --- |
| Tradicionalni kineski
 |  大喬  |
| Pojednostavljeni kineski
 |  大乔  |
| Doslovno značenje
 | Starija Qiao
 |
|

| Transliteracije
 |
| --- |
| Mandarinski
 |
| - Hanyu Pinyin
 | Dà Qiáo
 |

 |

| Xiao Qiao
 |
| --- |
| Tradicionalni kineski
 |  小喬  |
| Pojednostavljeni kineski
 |  小乔  |
| Doslovno značenje
 | Mlađa Qiao
 |
|

| Transliteracije
 |
| --- |
| Mandarinski
 |
| - Hanyu Pinyin
 | Xiǎo Qiáo
 |

 |

**Dvije Qiao** su dvije znamenite sestre koje su živjele u doba kraja dinastije Han. Starija je poznata kao **Da Qiao**, dok je mlađa poznata kao **Xiao Qiao**.

Da Qiao se udala za Sun Cea, gospodara rata čiji će mlađi brat i nasljednik Sun Quan osnovati državu Istočni Wu. Da Qiao je Sun Ceu rodila sina po imenu Sun Shao.

Xiao Qiao se udala za Zhou Yua, vojskovođu i državnika koji je služio Sun Cea, a kasnije i Sun Quana.

## U fikciji

Historijski roman *Romansa Tri kraljevstva* navodi kako su bile kćeri Qiao Xuana, službenika na dvoru dinastije Han i ranog pokrovitelja sjevernjačkog gospodara rata Cao Caoa. Isti roman sugerira kako je Cao Caova požuda prema Xiao Qiao bila jedan od razloga zašto se Zhou Yu odlučio prihvatiti prijedlog Zhuge Lianga o savezu južnjačkih gospodara rata Sun Quana i Liu Beija, koji je doveo do bitke kod Crvenih stijena 208. Istu priču koristi i scenario kineskog filmskog spektakla *Red Cliff* u kome lik Xiao Qiao tumači tajvanska manekenka Lin Chi-ling. U *Just Another Pandora's Box*, hongkonškoj parodiji na isti film, lik Xiao Qiao tumači Huang Yi.

## Povezano

* Popis ličnosti u Tri kraljevstva
* Popis ličnosti u Dynasty Warriors
# Gospa Sun

| Gospa Sun
 |
| --- |
|  na ilustraciji iz doba dinastije Qing illustration.
 |
| Imena
 |
| **U Zapisima Tri kraljevstva** | Gospa Sun (孫夫人)
 |
| **U Hanjin Chunqiu** | Sun Renxian (孫仁獻)
 |
| **U Romansi Tri kraljevstva** | Sun Ren (孫仁)
 |
| **U Pekinškoj operi** | Sun Shangxiang (孫尚香)
 |
| **Ostala imena** | Ljepotica sa lukom do pojasa (弓腰姬)
 |

*Ovo je kinesko ime; porodično ime je* Sun*.*

| Sun Shangxiang
 |
| --- |
| Tradicionalni kineski
 |  孫尚香  |
| Pojednostavljeni kineski
 |  孙尚香  |
|

| Transliteracije
 |
| --- |
| Mandarinski
 |
| - Hanyu Pinyin
 | Sūn Shàngxiāng
 |

 |

**Gospa Sun** (**Sun Shangxiang** u kineskoj operi i suvremenoj kulturi) je bila kineska plemkinja koja je živjela u doba kraja dinastije Han i početka Tri kraljevstva. Bila je kći gospodara rata Sun Jiana i mlađa sestra Sun Cea i Sun Quana, osnivača države Istočni Wu.

Bila je udana za gospodara rata Liu Beia i postala njegova treća supruga, a što je trebalo cementirati savez između Liu Beija i Sun Quana. Međutim, nakon što je Liu napao područja gospodara rata Liu Zhang u provinciji Yi, vratila se svom bratu.

U kineskoj kulturi se često opisuje kao muškobanjasta djevojka, koja je dijelila ratnički talent sa svojom braćom. Kao ratnica se pojavljuje i u filmu *Red Cliff* iz 2008. gdje njen lik tumači Zhao Wei.

## Literatura

* Chen Shou (c. 280). *Sanguo Zhi (History of the Three Kingdoms)*. Reprint, 1959. Beijing: Zhonghua shuju. .
* Guanzhong, Luo (1976) [c. 1330]. *Romance of the Three Kingdoms*. Trans. Moss Roberts. New York: Pantheon Books. ISBN 0394407229. OCLC 2331218.
* de Crespigny, Rafe (2004). „Generals of the South: The foundation and early history of the Three Kingdoms state of Wu”. Canberra: Australian National University. Arhivirano iz originala na datum 2007-06-07. Pristupljeno 2011-01-01.  Internet Edition.
* Off, Greg (2005). *Dynasty Warriors 5: Prima Official Game Guide*. Roseville: Prima Games. ISBN 0761551417. OCLC 62162042.
# Gospa Wu

| Gospa Wu
 |
| --- |
| Suprug/a
 | Sun Jian
 |
| Potomstvo
 | Sun Ce Sun Quan Sun Yi Sun Kuang Gospa Sun
 |
| Kuća
 | Istočni Wu
 |

**Gospa Wu** (? -202) je bila kineska plemkinja iz doba kraja dinastije Han, poznata kao supruga gospodara rata Sun Jiana. Sa njime je imala petoro djece - sinove Sun Cea, Sun Quana, Sun Yija i Sun Kuanga, te kćer Sun Shangxiang.

## Porodica

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|   |   |   |   | Wu Jing |   | **Gospa Wu** |   |   |   | Sun Jian |   |
|   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   | Sun Ce |   | Sun Quan |   | Sun Kuang |   | Sun Yi |   | Sun Lang |   | Sun Shangxiang |
|

## Povezano

* Popis ličnosti Tri kraljevstva
# Zhang Zhongjing

*Ovo je kinesko ime; porodično ime je* Zhang*.*

| **Zhang Zhongjing** |
| --- |
| 張仲景 |
| Rođenje | cca. 150.  |
| Zanimanje | ljekar |

| Zhang Zhongjing
 |
| --- |
| Tradicionalni kineski
 |  張仲景  |
| Pojednostavljeni kineski
 |  张仲景  |
|

| proširiTransliteracije
 |
| --- |
| Mandarinski
 |
| - Hanyu Pinyin
 | Zhāng Zhōngjǐng
 |
| - Wade–Giles
 | Chang Chung-ching
 |

 |

| Zhang Ji
 |
| --- |
| Tradicionalni kineski
 |  張機  |
| Pojednostavljeni kineski
 |  张机  |
|

| proširiTransliteracije
 |
| --- |
| Mandarinski
 |
| - Hanyu Pinyin
 | Zhāng Jī
 |

 |

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

**Zhang Zhongjing** (150 - 219), formalnim imenom **Zhang Ji**, bio je kineski ljekar koji je uživao veliki ugled za vrijeme kraja dinastije Han. Poznat je kao tvorac niza medicinskih načela koje je sažeo u knjigu koja je izgubljena, a potom rekonstruirana od kasnijih autora, i zbog kojih ga se smatra jednim od najvažnijih ličnosti za razvoj tradicionalne kineske medicine.